Ƙungiyar Kare Muhalli ta Tanzaniya

Ƙungiyar Kare Muhalli ta Kasar Tanzaniya, wadda aka fi sani da TECOSO, ƙungiya ce mai zaman kanta ta Tanzaniya da aka kafa a shekara ta 1998, kuma ta yi rajista a ranar 11 ga watan Fabrairu, 1999, a ƙarƙashin Dokar Al'umma CAP.337 R.E.2002 daga Dokokin Al'umma (Aikace-aikacen Rijista) na 1954. Ƙungiyar na mayar da hankali ga Kare muhalli da kiyaye wurare, inganta tsarin haɗin gwiwa wanda ya haɗa da ci gaban al'umma, ilimin muhalli, kiyaye yanayi da yawon shakatawa. Har ila yau, ƙungiyar ta kasance wani ɓangare ce ta haɗin-gwiwar samar da kayan aiki na tallafi da gudanar da ayyukan bincike na filaye, Ci gaban jagoranci, ilimin sana'a wanda ke mai da hankali kan daidaito tsakanin jinsi. 

 Hanyar kiyayewa da haɗin gwiwa da wasu kungiyoyin 
TECOSO Tanzaniya na kula da cibiyar sadarwa tsakanin nahiyoyi don musayar bayanai da haɓaka ƙarfin ƙoƙarin kiyaye muhalli. Tana aiki tare da abokan tarayya daban-daban, gami da cibiyoyin gwamnati ko ƙungiyoyi, masu bincike, cibiyoyin ilmantarwa na gida da na duniya, jami'o'i da sauran wasu ƙungiyoyi masu zaman kansu. Yawancin ayyukan ƙungiyar ana gudanar da su ne a Yankin Arusha, Yankin Manyara, Dar es Salaam, da Yankin Kilimanjaro.  

 Kasancewa memba 
A shekarar 2021, TECOSO tare da wasu ƙungiyoyin ƙasashe da kwalejojin ƙasashen waje, jami'o'i, shirye-shiryen duniya, ma'aikatun gwamnati a duk duniya, sun zama memba na GWCN watau, Cibiyar Tsabtace Sharar Duniya-(Global Waste Cleaning Network). 

A shekara ta 2022, TECOSO ta zama memba ta GCP (Global Climate Pledge), wadda ke bayar da shawara kan horar da manoma don kiyayewa da sarrafa ƙasa don kare ruwa da inganta amfanin ƙasa yayin inganta ayyukan aikin gona masu ɗorewa. 

 Duba kuma 
Lake Chala
Dutsen Kilimanjaro

Manazarta

Hanyoyin hadi na waje

 TECOSO Website

Category:Tanzaniya
Category: Ƙungiyoyin a Tanzaniya
Category: Kungiyoyi